b"\n_START_ARTICLE_\nBelgorod oblast\n_START_SECTION_\nGeografi\n_START_PARAGRAPH_\nBelgorod oblast er en del af den Centrale Sortjords \xc3\xb8konomiske region og det Centrale f\xc3\xb8derale distrikt. Mod syd og vest gr\xc3\xa6nser oblasten op til Luhansk, Kharkiv og Sumy oblaster i Ukraine, mod nord og nordvest til Kursk oblast og mod \xc3\xb8st til Voronezj oblast. Den samlede l\xc3\xa6ngde af oblastens gr\xc3\xa6nser er omkring 1150 km, hvoraf 540 km er gr\xc3\xa6nse til Ukraine._NEWLINE_Oblasten str\xc3\xa6kker sig omkring 190 km fra nord til syd og omkring 270 km fra \xc3\xb8st til vest. Belgorod oblast er beliggende p\xc3\xa5 den sydvestlige og sydlige skr\xc3\xa5ning af det russiske h\xc3\xb8jland i Dnepr og Dons afvandingsomr\xc3\xa5de, i den kupperede steppezone med en gennemsnitlig h\xc3\xb8jde p\xc3\xa5 200 moh. Det h\xc3\xb8jeste punkt, der er 277 moh, ligger i Prokhorovskij rajon. Det laveste punkt er i Oskols og Donets' floddale."